als_Latn dik_Latn azb_Arab
Ka një dilemë të vazhdueshme mes çifteve se cili është ai që dashuron më tepër. Dhe edhe pse përgjithësisht ose të paktën në pamje të parë mendimi mbizotërues është se ai/ajo që e shpreh më së shumti është njëkohësisht edhe ai/ajo që ndjen më shumë ndoshta ndoshta nuk reflekton aq realitetin sesa një perpceptim të gabuar të tij. Mos ndoshta e vërteta është tërësisht e kundërta, dhe se kush shprehet më së pakti ndjen më së shumti dhe me të vërtet? Megjithatë nuk po i bie shumë gjatë , me fjalë të tepërta apo shpjegime të tejzgjatura sepse nëpërmjet kësaj pjesëze përgjigjen do ta kuptoni vetë…
“Na ishte seç na ishte, na ishte një herë një valë, ajo dashuronte një shkëmb diku në det. Vala fërkohej pas tij gjithë shkumë e uturimë, e përqafonte dhe e puthte çmendurisht ditë e natë, e pushtonte me llërët e saj bardhoshe. Psherëtinte e qante e i përgjërohej shkëmbit që të vinte tek ajo, e dashuronte me afsh të papërshkruar e i sillej përqark, dhe ndërkohë e gërryente dalngadalë nga poshtë. Dhe një ditë prej ditësh ai u dorëzua, humbi mbështetjen dhe u lëshua ndër krahët e saj!
E pastaj përnjëherësh ai s’ishte më një shkëmb për tu qafuar, për t’u dashuruar e për t’iu përgjëruar. Mbeti vetëm një copë gurë në fund të detit, i kredhur në thellësi të valës. Dhe vala e ndjeu veten të zhgënjyer e mashtruar dhe shkoi e kërkoi një shkëmb tjetër…”
Erich Maria Remarque
als_Latn als_Latn als_Latn srd_Latn